Петнаесетти македонски корпус

Петнаесетти македонски корпус — воена единица на НОВ и ПОМ и НОВЈ која постоела од првата половина на октомври 1944 до 11 април 1945 и учествувала во борбите на Сремскиот фронт. Бил формиран како Втор корпус на НОВ и ПОМ до 10 ноември 1944

Во формацискиот состав влегле 41та и 49та македонска дивизија. Веднаш по формирањето учествувал во борбите против единиците на ГАЕ, кои се повлекувале од Грција по долината на Вардар, во ослободувањето на Повардарието, Пелагонија, Преспанско и Охридско, а потоа и Кичево и Гостивар. 

Во декември 1944 година корпусот бил реорганизиран и во неговиот состав влегле 42та и 48та македонска дивизија, по што бил именуван како ударен. Во јануари 1945 учествувал во борбите на Сремскиот фронт во составот на Првата армија на ЈА. Бројната состојба изнесувала 22.000 борци и офицери. Во борбите на Сремскиот фронт, корпусот имал над 9.000 загинати, околу 2.800 ранети, 150 исчезнати и 20 заробени борци.Ацо Манински „Боро Поцков-Мирко“, Струмица, 2011, 86 стр. По расформирањето, неговите дивизии биле ставени под команда на првата армија на ЈА. 

Команден состав
мини|лево|Извештај од Штабот на II корпус до Гл. Штаб на НОВ и ПОМ за освојувањето на градот Прилеп и друго. (30 октомври 1944 г.)
Командниот состав на корпусот го сочинувале:д-р Марјан Димитријевски „Македонската војска 1944-1945“, Скопје, ИНИ, 1999 г., стр.  194-199
 Тихомир Милошевски, потполковник, командант до 4 јануари 1945 година
 Алексо Демниевски - Бауман, полковник, командант од 4 јануари 1945 година
 Илија Јашмак, капетан, командант на заднината на корпусот од 4 јануари 1945 година

Политички комесари биле:
 Наум Наумовски - Борче, политички комесар 
 Бено Русо, политички комесар од 6 декември 1944 година
 Вујадин Поповиќ, политички комесар од 4 јануари 1945 година

 Борбени дејства во НОВ 
15. македонски корпус бил создаден во декември 1944 година, во близината на Скопје. 

 Сремски фронт 
мини|десно|Борци на XV Македонски корпус, 48 дивизија поминуваат низ Батајница на пат за Сремскиот фронт, 1945 година.
Веќе во февруари 1945 година, корпусот заминал на подготовки во Срем, бидејќи бил прододаден на Првата армија, која добила задача да го пробие Сремскиот фронт. Притоа, корпусот имал голема улога во ослободувањето на Посавина, каде што водел тешки борби. На неколку места, корпусот се соочил со големи човечки загуби: на 15 април 1945 година, во Будровац, во близината на Ѓаково, погинале 210 партизани, а потоа во борбата кај Врполе корпусот имал уште поголеми загуби, т.е. погинале 1.000 партизани. Големите жртви се должеле на фактот дека корпусот бил опремен само со лесно, пешадиско вооружување.„Исчистена гробницата на 210 загинати македонски партизани“, Дневник, година XX, број 6174, понеделник, 26 септември 2016, стр. 32.
Од вкупно 25.000 борци и старешини, на Сремскиот фронт загинале околу 1674 борци, ранети биле 3400, а за исчезнати се сметале 378 борци и старешини.

 Наводи 

 Литература 
 Боро Митровски, „Петнаести (Македонски) корпус НОВЈ“, Београд, 1983.
 Марјан Димитријевски: „Македонската војска 1944-1945“, Скопје, ИНИ, 1999 г.
 Боро Митровски „Петнаесттиот македонски ударен корпус во завршните битки за ослободување на Југославија“  (на српски) 

Категорија:Народноослободителна војска на Македонија
Категорија:Македонија во Втората светска војна
Категорија:НОБ